Jaco Botha, Author at Voertaal
Jaco Botha was sedert 2003 ’n vennoot in die klein reklameagentskap Big Bad Wolf Advertising. Hy was verantwoordelik vir skeppende elemente, soos konsepontwikkeling, kopieskryf en innoverende strategiese beplanning. Hy was ook ’n vryskutskrywer.
Hy het ’n BA-graad aan die Universiteit Stellenbosch behaal, sowel as ’n BA-honneursgraad (letterkunde) en ’n MA-graad in Skeppende skryfwerk (met lof) aan die Universiteit van Kaapstad.
Hy het twee kortverhaalbundels geskryf (In Drie Riviere en Sweisbril, albei deur Human & Rousseau uitgegee) en sy eerste kinderboek, Lalala en ek by die see, het in 2005 by African Sun Media verskyn. In 1997 is die M-Net-beurs vir Skeppende skryfwerk aan hom toegeken. Sy debuutroman, Miskruier, het in September 2005 by Human & Rousseau verskyn.
In 1998 was hy ’n lid van die Suid-Afrikaanse Nasionale Blindekrieket-span wat die Wêreldbeker in Indië verower het.
Hy is op 18 Oktober 2016 oorlede. Three Rivers Lodge en Villa Anna Sophia weereens bekroon as die beste vierster-gastehuis | Vereeniging News
LOCAL TIME: 11:20 am | Thursday, 23 May
Where am I? ShowMe™ » Vaal > Accommodation > Bed & Breakfast > Three Rivers Lodge en Villa Anna Sophia weereens bekroon as die beste vierster-gastehuis
Three Rivers Lodge en Villa Anna Sophia weereens bekroon as die beste vierster-gastehuis
Date: 20/10/2014 | Posted in Accommodation | Bed & Breakfast | Boutique Hotels | Business News | IFMRadio | Lifestyle | Lodges | News | South African News | Tourism | Vaal Triangle News | Vereeniging News
Drie Riviere, Vereeniging (20 Oktober 2014) – Three Rivers Lodge en Villa Anna Sophia is pas bekroon as die beste vierster-gastehuis in Gauteng. Dit is die tweede agtereenvolgende jaar wat die gastehuis hierdie gesogte Lilizela toekenning in gepalm het.
Die Lilizela Tourism Awards word toegeken om die voortreflike standaard te vier wat eie is aan die toerisme-bedryf in Suid-Afrika. Die finaliste word beoordeel volgens die standaard van die verblyf, kos, diens, netheid en die gaste se algehele ervaring. Three Rivers Lodge en Villa Anna Sophia is as Gauteng se waardige wenner aangewys uit talle finaliste.
Three Rivers Lodge en Villa Anna Sophia is ook vroeër vanjaar deur Essential Travel aangewys as die beste trou- en konferensie-fasiliteit in Suid-Afrika.
Three Rivers Lodge spog met 20 goed toegeruste kamers, en Villa Anna Sophia bied ŉ addisionele 22 stylvolle, luukse kamers. Hierdie elegante gastehuis bied die perfekte kombinasie van ŉ rustige, verkwikkende atmosfeer en ŉ ideale ligging; digby ŉ inkopiesentrum, sportfasiliteite en die sakekern van die dorp. Verskeie dienste word hier aan gaste gebied; ’n fynproewers-restaurant, 4 moderne konferensielokale met sitplek vir 10-200 gaste, gemaklike sitkamers en die Bethel-kapel wat 90 gaste kan akkommodeer.
Marthinus Stander, die algemene bestuurder van Villa Anna Sophia, sê: “Dit is ’n groot eer om erkenning op so ŉ hoë vlak in die toerisme-bedryf te ontvang. Ons beskou ook die gaste se positiewe terugvoer as inspirasie om voort te bou met uitmuntende diens, unieke gasvryheid en fynproewersdisse. Ons streef daarna om te voldoen aan elke behoefte van ons gaste.”
Follow responses with your RSS Feed | Comments Off on Three Rivers Lodge en Villa Anna Sophia weereens bekroon as die beste vierster-gastehuis
Three Rivers Lodge En Villa Anna Sophia Weereens Bekroon As Die Beste Vierster Gastehuis